คือวันนี้ผมนอนอยู่แล้วมีหมามานอนด้วยซึ่งผมหันไปมองหมาแล้วหมามันเหมือนหายใจออกแรงๆทำให้มีนำ้กระเด่นเข้าตาแต่หมาตัวนี้ฉีดวัคซีนแล้วผมแค่เอานำ้ไปล้างตาครับ ผมจะเป็นไรมั้ยครับ
สวัสดีค่ะ การโดนน้ำลายสุนัขกระเด็นเข้าตา อาจมีความเสี่ยงต่อการติดเชื้อพิษสุนัขบ้าได้ อย่างไรก็ตาม หากสุนัขได้ฉีดวัคซีนป้องกันพิษสุนัขบ้าต่อเนื่องมาทุกปี อย่างน้อย 2 ปีติดกัน และสุนัขเลี้ยงอยู่แต่เฉพาะในเขตบ้าน ไม่มีสัตว์ตัวอื่นเข้ามาในบ้าน โอกาสที่สุนัขจะเป็นโรคพิษสุนัขบ้าถือว่าน้อย อาจไม่จำเป็นต้องไปฉีดวัคซีนพิษสุนัขบ้าค่ะ โดยให้เฝ้าสังเกตอาการสุนัขไปก่อน หากสุนัขไม่มีอาการผิดปกติภายใน 4-5 วัน และไม่ตายหรือหายไปภายใน 14 วัน ก็แสดงว่าสุนัขไม่ได้เป็นโรคพฺษสุนัขบ้าค่ะ